b'\n_START_ARTICLE_\nDistricte de Kaladgi\n_START_PARAGRAPH_\nEl districte de Kaladgi o districte de Kaladagi fou un districte brit\xc3\xa0nic de vida ef\xc3\xadmera que va existir entre el 1864 i el 1885 a la presid\xc3\xa8ncia de Bombai, avui a Karnataka. La capital era Kaladgi o Kaladagi._NEWLINE_El darrer raja de Satara va morir el 1848 sense hereu mascle i per la doctrina del lapse els seus estats foren annexionats pels brit\xc3\xa0nics. Va quedar repartit entre el districte de Sholapur i el districte de Belgaum. Es va formar finalment un districte separat (1864): el districte de Kaladagi format pels districtes moderns de Bijapur i Bagalkot, (capital Bagalkot) fins que per orde del 18 de juny de 1884 de la presid\xc3\xa8ncia de Bombai, el mar\xc3\xa7 de 1885 Bijapur va passar a ser capital i el districte va prendre aquest nom (vegeu districte de Bijapur). La superf\xc3\xadcie era de 14.911\xc2\xa0km\xc2\xb2 i la poblaci\xc3\xb3 de 816.273 el 1872 i de 638.493 persones el 1881 (descens degut a la fam de 1876-1878).'